b'\n_START_ARTICLE_\nRam\xc3\xb3n de la Sota\n_START_SECTION_\nBiografia\n_START_PARAGRAPH_\nFill d\'Alejandro de la Sota i Alejandra de Llano, naturals de Portugalete i Castro Urdiales, va viure els seus primers anys en la casa familiar situada a San Juli\xc3\xa1n de Muskiz (Biscaia) i en 1868, abans d\'esclatar la Segona Guerra Carlina, es trasllada a Bilbao per a estudiar a l\'"Instituto Vizca\xc3\xadno" i posteriorment a Madrid on finalitza la carrera de Dret a la "Universitat Central de Madrid", tornant a Bilbao per a iniciar la seva activitat professional i es casa amb Catalina de Aburto, filla d\'uns comerciants d\'aquesta ciutat.\n_START_SECTION_\nActivitat pol\xc3\xadtica\n_START_PARAGRAPH_\nOposat com s\'ha citat a l\'abolici\xc3\xb3 foral, forma part de la societat foralista \xc2\xabEuskalerria\xc2\xbb, sent coneguts els seus membres com els "euskalerriakos", i \xc3\xa9s Diputat Provincial entre 1888 i 1892. A la mort de Fidel Sagarminaga y de Epalza, presideix la societat i, havent iniciat ja Sabino Arana la seva activitat pol\xc3\xadtica, aquest critica durament a aquesta societat per no ser suficientment nacionalistes, acusant-los de conniv\xc3\xa8ncia amb els abolicionista del Fur i anomenant-los "fenicis" per anteposar el seu patrimoni a la causa nacionalista. Posteriorment ambdues postures acosten les seves posicions i en 1898, les dues tend\xc3\xa8ncies es reuniren i en 1899 s\'inauguren conjuntament el "Centre Basc". Un dels motius d\'aquesta uni\xc3\xb3 va ser el desastre colonial espanyol de 1898 que va posar en evid\xc3\xa8ncia a la tradicional oligarquia que, aliada amb el regimen de la Restauraci\xc3\xb3, s\'aprofitava del proteccionisme. Sota aporta solidesa econ\xc3\xb2mica al PNB i aix\xc3\xad participa econ\xc3\xb2micament a "El Correo Vasco"amb el 20,4% del capital, formant la seva executiva juntament amb Sabino Arana. _NEWLINE_El 1918 va ser triat Diputat foral pel districte de Balmaseda apartant del c\xc3\xa0rrec al pol\xc3\xadtic liberal Gregorio de Balparda, abon\xc3\xa1ndo del seu compte les despeses electorals de la campanya, aconseguint l\'hegemonia pol\xc3\xadtica a Biscaia tant en les eleccions municipals de 1917, com an les generals de 1918, fins a l\'arribada de la dictadura de Primo de Rivera, que va impedir la participaci\xc3\xb3 pol\xc3\xadtica del PNB. Sota es basa en el catalanisme de Francesc Camb\xc3\xb3 para crear un partit democr\xc3\xa0tic, modern, moderat, pragm\xc3\xa0tic, laic i autonomista el que va originar no poques ficcions internes amb els sectors que reivindicaven el purisme aranista, donant lloc a una escissi\xc3\xb3 que posteriorment es va reconduir. A causa d\'aquest pragmatisme descentralitzador, va impulsar la creaci\xc3\xb3 d\'un "Estatut Basc" que finalment seria concedit, ja iniciada la Guerra Civil espanyola.\n_START_SECTION_\nLa pol\xc3\xa8mica despr\xc3\xa9s de la seva defunci\xc3\xb3\n_START_PARAGRAPH_\nEl col\xc2\xb7lapse del front Nord es veu pr\xc3\xb2xim i \xc3\xa9s obligat a exiliar-se per c\xc3\xb3rrer greu perill ell i la seva fam\xc3\xadlia. Mor\xc3\xad a Getxo el 17 d\'agost de 1936 poc despr\xc3\xa9s de l\'inici de la Guerra Civil espanyola. _NEWLINE_Tres anys despr\xc3\xa9s de la seva mort, el franquista Tribunal de Responsabilitats Pol\xc3\xadtiques li va condemnar al pagament d\'una multa de cent milions de pessetes per "conspiraci\xc3\xb3 per a la rebel\xc2\xb7li\xc3\xb3 militar", per la qual ra\xc3\xb3 els seus b\xc3\xa9ns van ser embargats, entre altres els 40 vaixells de les seves companyies que es van utilitzar per a evacuar Bilbao. Els beneficiaris d\'aquesta operaci\xc3\xb3 pol\xc3\xadtica van ser els hereus del seu antic soci i cos\xc3\xad, que van adquirir aquestes propietats. Les bones relacions entre els Aznar i els Sota havien desaparegut arran de la crisi industrial dels anys 30 i les difer\xc3\xa8ncies ideol\xc3\xb2giques entre ambdues fam\xc3\xadlies. _NEWLINE_Els seus hereus van ser parcialment indemnitzats molt temps despr\xc3\xa9s i retornades algunes de les seves propietats malgrat haver hagut d\'abonar grans sumes en concepte de "multa derivada de responsabilitats politicas". Una de les seves propietats \xc3\xa9s avui la seu del Athletic Club de Bilbao.'